
PROIECT DE HOTĂRÂRE
Nr. 45/26.04.2023

privind aprobarea documentatiei de avizare a lucrarilor de interevntie (DALI), a indicatorilor tehnico-economici și a devizului general pentru obiectivul de investiții ”CREȘTEREA EFICIENȚEI ENERGETICE LA ȘCOALA PRIMARĂ MĂDÂRJEȘTI”, aprobat pentru finanțare prin Planul Național de Redresare si Rezilienta – Componenta 10 – Fondul Local, precum și a sumei reprezentând categoriile de cheltuieli finanțate de la bugetul local pentru realizarea obiectivului

Consiliul Local al Comunei Bălţaţi, Judeţul Iaşi,

În conformitate cu prevederile:
-  art. 120 și art. 121, alin. (1) și (2) din Constituţia României, republicată;
- prevederile art. 8 și art. 9 din Carta Europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
- art. 7, alin. (2) și art. 1166 – art. 1170 din Legea nr. 287/2009 privind Codul Civil, republicată, cu modificările și completările ulterioare;
- Legii nr. 350/2001 privind amenajarea teritoriului şi urbanismul, cu modificările şi completările ulterioare;
- Legii nr. 50/1991, republicată, privind autorizarea executării lucrărilor de construcţii, cu modificările şi completările ulterioare; 
-  Legii nr. 273/2006, privind finanţele publice locale, cu modificările şi completările ulterioare;
- Devizul General privind cheltuielile necesare realizării obiectivului de investiții ,,CREȘTEREA EFICIENȚEI ENERGETICE LA ȘCOALA PRIMARĂ MĂDÂRJEȘTI”, întocmit de către SC MBR STUDIO PLAN SRL.;
- Legii nr. 24/2000, privind normele de tehnică legislativă pentru elaborarea actelor normative, republicată, cu modificările și completările ulterioare;
Luând act de:
a) referatul de aprobare prezentat de către primarul comunei Bălțați în calitatea sa de iniţiator, înregistrat sub nr. 2512/26.04.2023;
b) raportul comun de specialitate întocmit de către Compartimentul Urbanism – Construcții și Compartimentul Contabilitate, Buget – Finanțe, înregistrat sub nr. 2513/26.04.2023;
Având in vedere avizul Comisiei:
- economico-socială, buget-finanţe, taxe şi impozite, administrarea domeniului public şi privat al comunei, programe de dezvoltare, servicii şi comerţ;
- juridică, protecţie socială, disciplină, învăţământ, sănătate, familie, cultură, culte, turism, muncă, sport, apărarea ordinii şi liniştii publice, a drepturilor omului;
- agricultură, protecţia mediului, gospodărire comunală, amenajarea teritoriului (urbanism – construcţii).

În temeiul art. 139, alin. (1) și art. 196, alin. (1), lit. a) din O.U.G. nr. 57/2019 privind Codul administrativ, cu modificările și completările ulterioare; 




HOTĂRĂŞTE:

Art.1 Se aprobă documentația tehnico-economică - documentația de avizare a lucrărilor de interventie (DALI) pentru obiectivul de investiții ”CREȘTEREA EFICIENȚEI ENERGETICE LA ȘCOALA PRIMARĂ MĂDÂRJEȘTI”, aprobat pentru finanțare prin Planul Național de Redresare și Rezilientă – Componenta 10 – Fondul local, Investiția I.3 – Reabilitare moderată a clădirilor publice pentru a îmbunătăți furnizarea de servicii publice de către unitățile administrativ-teritoriale, conform contract de finantare nr. 8867/23.01.2023.
Art.2 Se aprobă indicatorii tehnico-economici aferenți obiectivului de investiții ”CREȘTEREA EFICIENȚEI ENERGETICE LA ȘCOALA PRIMARĂ MĂDÂRJEȘTI”, conform anexei nr. 1 la prezenta hotărâre.
Art.3 Se aprobă devizul general aferent obiectivului de investiții CREȘTEREA EFICIENȚEI ENERGETICE LA ȘCOALA PRIMARĂ MĂDÂRJEȘTI”, conform anexei nr. 2 la prezenta hotărâre.
Art.4 Se aprobă finanțarea de la bugetul local al Comunei Bălțați, judetul Iași a cheltuielilor neeligibile reprezentând categoriile de cheltuieli finanțate de la bugetul local in valoare de 321.614,96 lei la care se adauga TVA in valoare de 58.675,96 lei.
Art.5  Anexele nr. 1 și 2 fac parte integrantă din prezenta hotărâre.
Art.6 Prevederile prezentei Hotărâri vor fi aduse la îndeplinire de către domnul Vasile Aştefanei, primar al Comunei Bălţaţi, prin intermediul aparatului de specialitate.
Art.7 Secretarul general al comunei va comunica prezenta hotărâre instituţiilor şi persoanelor interesate.

